**МОДЕЛ УГОВОРА**

**На основу члана 93. Закона о јавним набавкама (''Сл.Гласник'' РС бр.91/19), члана 2. Правилника о садржини конкурсне документације у поступцима јавних набавки (“Сл.гласник РС” бр.93/20) закључује се**

**У Г О В О Р**

УГОВОРНЕ СТРАНЕ:

|  |
| --- |
| 1. **Театар Вук**, Београд, Булевар краља Александра 77а, ПИБ: 108937591, МБ: 17860607, ЈБКЈС 94337, Тип 2, кога заступа в.д. директора Верица Голо, (у даљем тексту: **Наручилац**)  и |
| 1. \_\_\_\_\_\_\_\_\_\_\_\_\_\_\_\_\_\_\_\_Београд, \_\_\_\_\_\_\_\_\_\_\_\_\_\_\_\_\_\_\_\_\_, општина \_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_, МБ \_\_\_\_\_\_\_\_\_\_\_\_\_, кога заступа директор, Иван Јаковац (у даљем тексту: Извршилац) |

***Члан 1.***

Предмет овог уговора је набавка услуге - одржавање хигијене у објекту Театар Вук, у складу са спроведеним поступком јавне набавке У-01/23, као и Одлуке о додели уговора бр. \_\_\_ од \_\_ 2023. године \_\_\_\_\_\_\_\_\_\_\_\_\_\_\_\_а у свему према прихваћеној Понуди Извршиоца услуга бр. \_\_\_\_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_2023. године, која је изабрана као најповољнија и која је саставни део овог Уговора (у даљем тексту: Понуда).

(Извршилац наступа са подизвршиоцем/има \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ул. \_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_\_\_\_\_, који ће делимично извршити предметну набавку, у делу \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

*(навести назив и седиште сваког ангажованог подизвршиоца, уколико је Извршилац у Понуди наступио са подизвршиоцем/има).*

***Члан 2.***

**Извршилац** се обавезује да пружање услуге из члана 1. овог уговора професионално организује, а све према условима које је прописао Наручилац у Техничкој спецификацији услуга, и према усвојеној Понуди и у складу са проценом и потребама Наручиоца.

**Извршилац** се обавезује да по писменом захтеву Наручиоца, у року од \_\_\_\_\_\_\_\_\_\_ приступи извршењу услуга из члана 1. овог Уговора.

**Извршилац** пружа услуге својм радном снагом, средствима рада и средствима за одржавање хигијене.

**Извршилац** обезбеђује папирну галантерију и сапуне.

***Члан 3.***

Јединична цена радног сата за једног ангажованог извршиоца утврђена је у Понуди Извршиоца из члана 1. овог уговора и износи \_\_\_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_\_\_\_ динара са ПДВ-ом (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

У цену су урачунати сви зависни и пратећи трошкови.

Уговорене цене су фиксне и непроменљиве до коначног извршења уговорене обавезе.

Цена услуга на месечном нивоу утврђиваће се на основу месечних обрачуна утрошених радних сати и броја ангажованих извршилаца у току месеца.

***Члан 4.***

**Наручилац** се обавезује да за извршене услуге из члана 1. овог уговора, за три непосредна извршиоца, плати према цени из члана 3. овог уговора, са обрачунатим порезом на додату вредност, на текући рачун Извршиоца број \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ који се води код \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у року до 45 дана од дана пријема исправног рачуна испостављеног за извршене услуге у претходном месецу и пратеће документације из става 2. овог члана уговора.

**Извршилац** се обавезује да уз месечни рачун из става 1. овог члана уговора достави Преглед остварених радних сати, са подацима за сваког ангажованог извршиоца, који оверава представник Наручиоца, којим се верификује квантитет и квалитет извршених услуга у претходном месецу.

***Члан 5.***

**Извршилац** се обавезује да услугу организује и врши ажурно и квалитетно, у свему према важећим законским прописима, професионалним стандардима, нормативима струке за ту врсту услуга и добрим пословним обичајима.

**Извршилац** ће обезбедити потребан број ангажованих на пословима чишћења. Рад се одвија у две смене, у времену од 07:00 до 23:00 часова (оквирно), о чему ће Наручилац водити дневну евиденцију.

*/ све у складу са потребама позоришта и динамиком одржавања и трајања представа.*

***Члан 6.***

**Извршилац** је одговоран за предузимање мера заштите на раду, заштите од пожара и других мера у складу са важећим прописима и нормативима за запослене ангажоване на пословима који су предмет овог Уговора.

***Члан 7.***

**Извршилац** је дужан да, даном потписивања овог Уговора, овлашћеном лицу **Наручиоца**, достави личне податке радно ангажованих на пословима одржавања хигијене у објекту **Наручиоца**. У случају промене радно ангажованог лица, **Извршилац** је дужан да обавести **Наручиоца** писаним путем.

**Извршилац** се обавезује да о свом трошку одреди лице које ће бити одговорно за организацију рада и за комуникацију (координатор) у вези са извршењем овог Уговора, о чему писано обавештава **Наручиоца**.

***Члан 8.***

**Наручилац** врши перманентну, дневну, недељну и месечну контролу хигијене објекта и надзор над пружањем услуга које су предмет овог Уговора.

Уколико извршене услуге не одговарају уговореним услугама, односно имају видљиве или скривене мане, **Наручилац** је дужан да о томе, без одлагања писано, а у хитним случајевима усмено, обавести **Извршиоца** и захтева поновно извршење услуга о трошку **Извршиоца**.

**Наручилац** има право да писаним путем затражи од **Извршиоца** да замени радно ангажовано лице који своје послове не обавља квалитетно.

Ако **Наручилац** не добије испуњење уговорене услуге у предвиђеном року, има право да захтева снижење цене или да раскине уговор.

***Члан 9.***

**Извршилац** одговара за штету која настане на имовини **Наручиоца**, уколико је штета настала непосредном кривицом, немаром или непажњом радно ангажованих – извршилаца услуга **Извршиоца**.

Кривицу, немар или непажњу радно ангажованих код **Извршиоца** утврђује заједничка комисија састављена од овлашћених представника уговорених страна, а на основу писаног обавештења од стране **Наручиоца**, у року од 48 сати од настанка штете.

**Извршилац** не одговара за штету која је настала на имовини **Наручиоца** услед више силе или кривицом **Наручиоца**.

***Члан 10.***

**Извршилац** се обавезује да ће током трајања овог Уговора чувати као строгу пословну тајну све исправе и податке везане за рад и пословање **Наручиоца**, који су му доступни или могу бити доступни током вршења услуга, односно да наведене исправе и податке неће без изричите писане сагласности **Наручиоца** саопштавати и преностити трећим лицима.

**Извршилац** гарантује и заштиту тајности података у име свих извршилаца који ће бити ангажовани на пословима из члана 1. овог Уговора.

***Члан 11.***

Овај уговор се сматра закљученим када га потпишу законски заступници уговорних страна или од њих овлашћена лица, закључује се на период од годину дан.

Уговор престаје да важи пре истека рока из става 1. овог члана, утрошком средстава **Наручиоца** у износу процењене вредности предметне набавке од \_\_\_\_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_\_\_\_ динара са ПДВ-ом *(попуњава* **Наручилац)** о чему **Наручилац** писмено обавештава **Извршиоца**.

Уговор престаје да важи, без накнаде штете, због немогућности Наручиоца да преузима и плаћа обавезе по овом уговору које доспевају у наредној 2024. буџетској години уколико апропријације за ту намену не буду одобрене у потребном обиму.

Уговор може бити раскинут и сагласном вољом уговорних страна.

Свака уговорна страна може отказати овај уговор са отказним роком од 15 дана од дана пријема писменог обавештења о отказу, на начин одређен законом којим се уређују облигациони односи.

Уколико **Извршилац** не извршава обавезе, као и ако их не извршава на уговорени начин и у уговореним роковима, **Наручилац** има право да једнострано раскине уговор због неиспуњења.

***Члан 12.***

На све што није регулисано овим Уговором примењиваће се Закон о облигационим односима, као и други важећи прописи у Републици Србији који регулишу ову област.

***Члан 13.***

Уговорне стране су сагласне да евентуалне спорове из овог Уговора решавају споразумно, а ако то није могуће надлежан је Привредни суд у Београду.

***Члан 14.***

Овај Уговор је сачињен у 4 (четири) истоветна примерка, од којих по 2 (два) примерка за сваку уговорну страну.

**За НАРУЧИОЦА За ИЗВРШИОЦА**

-------------------------------------- -------------------------------------